
Az ionmegoszlás vizsgálata rés, hengeres és üreges pórusokban Donnan Nagykanonikus Monte Carlo szimulációkkal

Kulcsszavak: Donnan potenciál; Monte Carlo szimuláció; rés; henger; üreg
A dolgozat célja olyan elektrolitok modellezése, amelyek valamilyen pórusos anyagba
adszorbeálódnak. A pórus kifejezést itt általánosan értem, azaz a geometria lehet külön-
böző aszerint, hogy milyen szimmetriával rendelkezik a rendszer. Síkgeometria (dc = 1)
esetén résről beszélünk, ahol két párhuzamos sík fal határolja a bezárt elektrolitot; hen-
gerszimmetria (dc = 2) esetén pórusról vagy csatornáról beszélünk, amikor egy henger
alakú pórus határolja az elektrolitot; gömbszimmetria (dc = 3) esetén üregről beszélünk,
amikor egy gömbfelület határolja a rendszert. A pórusok falán töltéseket helyezhetünk
el, ezáltal a pórus az ellenionra szelektívvé válik. A pórusban lévő elektrolit termodi-
namikai egyensúlyban van egy tömbfázisú elektrolittal, aminek a dielektromos állandója
(ϵ=80) rögzített. A pórusban az elektrolit egy inhomogén rendszert alkot, ahol a pórus-
falak mellett elektrokémiai kettősrétegek alakulnak ki. A pórusban ugyanakkor kisebb
lehet a dielektromos állandó, mint a tömbfázisban, emiatt az ionoknak egy szolvatációs
energiagátat kell leküzdeniük, amikor bediffundálnak a pórusba. Ennek következtében az
ionok koncentrációja kisebb lesz a pórusban, mint a tömbfázisban. Ez tulajdonképpen
egy Nernst-féle megoszlás a két részrendszer között. Mivel a pórusban és a tömbfázisban
különbözőek az elektromos viszonyok (különböző ϵ, töltött fal), az egyensúlyt Donnan
egyensúlynak nevezzük. Ez lép fel akkor is, amikor a rendszert egy féligáteresztő memb-
rán választja el egymástól (nem-ozmotikus membránegyensúly).
Az ionokra és a pórusokra egyszerű modelleket alkalmaztam, amiket a D-GCMC
(Donnan-Grand Canonical Monte Carlo) számítógépes szimulációs módszerrel vizsgál-
tam1. Ezt a módszert témavezetőm és Dirk Gillespie fejlesztette ki tömbfázisra, és az
elsők között alkalmaztam inhomogén rendszerekre. Azt találtam, hogy (1) a térrész mé-
retének csökkentésével a térrészben csökkenni fog az anion és a kation koncentrációja, de
az anioné jobban (a fal negatívan töltött). (2) A térrész geometriája nagy hatással van
az eredményekre, azaz nagyobb dimenzionalitású térrészben erősebb lesz a kettősrétegek
átlapolódása és az anionok kizárása, mint a kisebb dimenzionalitású térészben. Azaz a
pórusban erősebb, mint a résben, és az üregben erősebb, mint pórusban. A két effektus (ϵ
csökkentése és dc növelése) külön-külön is javítja az anionok kizárását és a szelektivítást,
de együttesen erősítik egymás hatását. 



